93/590/EY: Komission päätös, tehty 5 päivänä marraskuuta 1993, yhteisön suu- ja sorkkatautiantigeenien ostamisesta suu- ja sorkkatautirokotevarastoa koskevan yhteisön toiminnan mukaisesti



Virallinen lehti nro L 280 , 13/11/1993 s. 0033 - 0034

Suomenk. erityispainos Alue 3 Nide 53 s. 0178

Ruotsink. erityispainos Alue 3 Nide 53 s. 0178



KOMISSION PÄÄTÖS, tehty 5 päivänä marraskuuta 1993, yhteisön suu- ja sorkkatautiantigeenien ostamisesta suu- ja sorkkatautirokotevarastoa koskevan yhteisön toiminnan mukaisesti (93/590/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna komission direktiivillä 93/439/ETY(2), ja erityisesti sen 14 artiklan, ottaa huomioon yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyn neuvoston päätöksen 91/666/ETY(3) ja erityisesti sen 5 ja 7 artiklan, sekä katsoo, että päätöksen 91/666/ETY mukaisesti antigeenien ostaminen kuuluu yhteisön toimintaan, jonka tarkoituksena on perustaa suu- ja sorkkatautirokotevarastoja yhteisöön, komissio on avannut antigeenien toimittamista koskevan tarjouskilpailun, komissio on tutkinut jätetyt tarjoukset ottaen huomioon seuraavat seikat: - päätöksen 91/666/ETY liitteessä II ilmoitetut tekniset vaatimukset ja kyseisen päätöksen 5 artiklassa määrätyt muut perusteet, - tietyt laitokset eivät pysty toimittamaan tiettyjen antigeenien kokonaisannosmäärää, - tuottajalaitoksen on täytettävä täysin hyvän tuotantotavan vaatimukset, komissio on valinnut Rhône-Mérieux'n toimittamaan aluksi viisi miljoonaa alatyyppien A5, A22, O1 eurooppalaisen kannan ja O1 Lähi-Idän kannan antigeeniannosta; laitokset, jotka toimittavat muita päätöksen 91/666/ETY liitteessä I lueteltuja kantoja, määrätään toisen tarjouskilpailun jälkeen, olisi annettava rahoitusta koskevia määräyksiä, jotta komissio voisi ostaa nämä kannat Rhône-Mérieux'ltä, päätöksen 91/666/ETY 7 artiklan mukaisesti on tarpeen määrätä antigeenivarastojen jakamisesta mainitun päätöksen 3 artiklassa nimettyjen antigeenipankkien kesken, kukin kanta olisi jaettava kahden pankin kesken; kuhunkin pankkiin varastoidut kannat olisi sijoitettava maantieteellisesti todennäköisimmille vaaravyöhykkeille, päätöksen 90/424/ETY 40 artiklan mukaan yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(4) 8 ja 9 artiklassa säädettyä valvontaa toteutetaan; lisäksi olisi annettava erityisiä määräyksiä, ja tässä asetuksessa määrätyt toimenpiteet ovat pysyvän eläinlääkintäkomitean mukaiset, ON TEHNYT TÄMÄN PÄÄTÖKSEN: 1 artikla 1 Yhteisö ostaa viisi miljoonaa annosta kutakin seuraavista suu- ja sorkkatautiantigeenikannoista: - A5 eurooppalainen kanta, - A22 Lähi-Idän kanta - O1 Lähi-Idän kanta - O1 eurooppalainen kanta enintään 4,065 miljoonalla eculla. 2 Edellä 1 kohdassa tarkoitetun antigeenin toimittaa Rhône-Mérieux, Pirbright Laboratory, Ash Road, Surrey, Yhdistynyt kuningaskunta. 2 artikla 1 Edellä 1 artiklassa tarkoitettujen tavoitteiden saavuttamiseksi komissio tekee sopimuksen Euroopan yhteisön puolesta Rhône-Mérieux'n kanssa. 2 Maatalouden pääosaston pääjohtajalla on valtuudet allekirjoittaa sopimus Euroopan yhteisöjen komission puolesta. 3 Maksu suoritetaan Rhône-Mérieux'lle 1 kohdassa määrätyn sopimuksen ehtojen mukaisesti. 3 artikla Antigeeni jaetaan neljän antigeenipankin kesken seuraavaksi: a) Bayer, Köln ja Institute for Animal Health, Pirbright: 2,5 miljoonaa annosta O1 ja A5 eurooppalaista kantaa kumpaankin pankkiin; b) LNPB, Lyon ja 1ZP, Brescia: 2,5 miljoonaa annosta O1 ja A22 Lähi-Idän kantaa kumpaankin pankkiin. 4 artikla Tämä päätös on osoitettu kaikille jäsenvaltioille. Tehty Brysselissä 5 päivänä marraskuuta 1993. Komission puolesta René STEICHEN Komission jäsen (1) EYVL N:o L 224, 18.8.1990, s. 19 (2) EYVL N:o L 203, 13.8.1993, s. 34 (3) EYVL N:o L 368, 31.12.1991, s. 21 (4) EYVL N:o L 94, 28.4.1970, s. 13